open-index/open-wikipedia-markdown huggingface dataset:
Pous Sergius IV

**Sergius IV**  was die 142ste pous van die Rooms-Katolieke Kerk.

## Biografie 
**Pous Sergius IV** is gebore as **Pietro Martino da Albano** met die bynaam **Pietro Buccaporci** (Petrus Varkbek) ongeveer in 970 in Rome, Italië die seun van Petrus die skoenmaker en sy vrou Stephania.  In 1004 word hy aangestel as biskop van Albino.  Op 31 Julie  1009 volg hy Pous Johannes XVIII op en regeer tot sy dood op 12 Mei 1012.  Hy word opgevolg deur Pous Benedictus VIII.
Die naam ‘Sergius’ beteken 'dienaar'.

## Pontifikaat 
**Pous Sergius IV** se pontifikaat is oorskadu deur die mag van Johannes III Crescentius.  Die pous het gehelp om hongersnood in Rome te verlig en het party kloosters vrygestel van biskoplike beheer.  Hy het 'n bul geskrywe (die egtheid van die bul word betwis) wat vra dat Islam uit die Heilige Land verdryf moet word nadat die Kerk van die Heilige Graf in 1009 deur kalief al-Hakim bin-Amr Allah verwoes is.

Binne 'n week na die dood van Sergius is ook Crescentius op 18 Mei 1012 oorlede, wat die vermoede laat ontstaan het dat die pous vermoor is.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Hedmark

duimnael|Wapen van Hedmark

**Hedmark** is 'n Noorse provinsie (*fylke*) wat in die noorde aan Sør-Trøndelag, Oppland in die weste en Akershus in die suide grens. In die ooste grens Hedmark aan Värmland en Dalarna (Swede). Die administratiewe sentrum van Hedmark is Hamar.
Nordland

duimnael|Wapen van Nordland

**Nordland** is 'n Noorse provinsie (*fylke*) wat in die noorde aan Troms og Finnmark en Trøndelag in die suide grens. In die ooste grens die provinsie aan Norrbotten en Västerbotten, twee provinsies van Swede. In die weste het Nordland 'n kuslyn aan die Noorse See en die Atlantiese Oseaan. Nordland bestaan uit die streke Helgeland, Salten, Lofoten, Ofoten en Vesterålen. Die Arktiese Sirkel loop deur die provinsie. Die administratiewe sentrum van Nordland is Bodø.
Troms

duimnael|Wapen van Troms

**Troms** (Noordsamies *Romsa*, Kvens *Tromssa*) is Noorweë se noordelikste provinsie (*fylke*) wat in die suide aan Nordland en Finnmark in die noorde grens. Die grootste stede is Tromsø en Harstad. Troms is die enigste provinsie wat sowel aan Finland asook Swede grens.
Finnmark

duimnael|links|Ligging van Finnmark in Noorweë
duimnael|Wapen van Finnmark

**Finnmark** (Noordsamies: *Finnmárkku*) is Noorweë se noordelikste en grootste provinsie (*fylke*), maar die kleinste wat bevolking betref. Dit grens in die weste aan die Troms-provinsie, in die suide aan die Finse deel van Lapland en in die ooste aan die Moermansk-oblast in Rusland. In die noordweste grens dit aan die Noorweegse See, deel van die Atlantiese Oseaan, en in die noorde en noordooste aan die Barentssee in die Arktiese Oseaan. Die naam Finnmark beteken letterlik *Land van die Finne*. Noorweërs het hulle reeds vroeg in Finnmark gevestig en vorm tans die meerderheid van die bevolking. Die amptelike tale in die Finnmark is Bokmål, Kveens ('n Finse dialek, onderling verstaanbaar met standaard Fins wat in 2005 status as wettige minderheidstaal in Noorweë toegeken is), en Samies.

## Eksterne skakels 
*  Amptelike webwerf
Vest-Agder

duimnael|Wapen van Vest-Agder

**Vest-Agder** is Noorweë se suidelikste provinsie (*fylke*) wat in die weste aan Rogaland, Aust-Agder in die ooste en noorde en Skagerrak in die suide grens. Die provinsie se kuslyn is 709 vk km lank. Volgens die 2007-sensus het die provinsie 164&nbsp;759 inwoners. Die administratiewe sentrum van Vest-Agder is Kristiansand.

In 2017 het die Parlement van Noorweë besluit om Aust-Agder en Vest-Agder saam te smelt in een groot provinsie met die naam Agder, effektief vanaf 1 Januarie 2020.

## Verwysings 
## Eksterne skakels
Dodoma

duimnael|links|'n Passasierstrein wat die pad in Dodoma kruis
**Dodoma** is die hoofstad van Tanzanië en die land se derde grootste stad. Die stad het in 2005 'n bevolking van 180&nbsp;551 gehad en 'n oppervlakte 2&nbsp;567&nbsp;km². 20% van die bevolking is Rooms-Katolieke. Die stad het twee universiteite.

## Verwysings
São Paulo (dubbelsinnig)

**São Paulo** kan verwys na:

* 'n Deelstaat van Brasilië, sien São Paulo (deelstaat) en
* sy gelyknamige hoofstad, sien São Paulo
* 'n stad in die deelstaat Rio Grande do Norte, sien São Paulo do Potengi
* São Paulo Futebol Clube, 'n Brasiliaanse sokkerklub gebaseer in die stad São Paulo
Eugenio Montejo

duimnael|upright|Eugenio Montejo, Fábula del Escriba (2006)
**Eugenio Montejo** (Caracas, 1938 - Valencia, 5 Junie 2008) was 'n Venezolaanse skrywer, digter en diplomaat. Sy gedig, "La Tierra Giro para Acercarnos" ("Die Aarde draai om ons nader aan mekaar te bring") is in die rolprent *21 grams* gebruik. Dit gee aanleiding tot 'n groeiende internasionale belangstelling in sy werk.

## Poësie 
* Elegos (1967)
* Muerte y memoria (1972)
* Algunas palabras (1977)
* Terredad (1978)
* Trópico absoluto (1982)
* Alfabeto del mundo (1986)
* Adiós al Siglo XX (1992)
* Chamario (2003, para niños)
* Fábula del Escriba (2006)

## Essays 
* La ventana oblicua (1974)
* El taller blanco (1983)
* El cuaderno de Blas Coll (1981)

## Eksterne skakels 
* Biografie en samples in Salt Publishing
Die Ander Ek

**Die Ander Ek** was 'n Kanadese wetenskapfiksiereeks wat oorspronklik tussen 1988 – 1991 as *My Secret Identity* vervaardig is. Die reeks is na Afrikaans oorvertaal en deur die SAUK in Suid-Afrika gebeeldsend.

Jerry O'Connell het die hoofrol vertolk as Andrew Clements, 'n 14-jaar oue strokiesprentaanhanger, wat bonatuurlike kragte ontwikkel ná hy aan straling blootgestel word in die laboratorium van sy vriend, dr. Benjamin Jeffcoate (vertolk deur Derek McGrath). Andrew gebruik sy nuwe kragte om misdaad te bestry, persoonlike probleme op te los en ander mense te help. Met die uitsondering van Dr. Jeffcoate, steek hy sy kragte vir sy vriende, ma en suster weg.

Andrew se kragte was bonatuurlike spoed, onkwetsbaarheid en swewing. Alhoewel hy kon sweef, kon hy nie werklik vlieg nie, aangesien hy nie die vermoë gehad het om hom self aan te dryf in die lug nie. Om hierdie probleem op te los het hy spuitkannetjies in sy sakke gebêre vir hierdie doeleinde. Later in die reeks is hy weer per ongeluk deur 'n fotonstraal van Dr. Jeffcoate getref, waarna hy bonatuurlik sterk word. Andrew se kragte het deur die reeks gegroei en ontwikkel - hy het mettertyd nie meer nodig gehad om spuitkannetjies te gebruik om hom deur die lug aan te dryf nie.

## Bronnelys en eksterne skakels 
* *My Secret Identity (1988)* by Imdb.com
* *My Secret Identity* by TV.com
* *My Secret Identity*-aanhangerswerf  (word nie meer opgedateer nie)
Pous Benedictus VIII

**Benedictus VIII**  was die 143ste pous van die Rooms-Katolieke Kerk en die eerste van die Tusculani pouse.

## Biografie 
**Pous Benedictus VIII** is gebore as **Theophylactus II van Tusculum** ongeveer in 948 in Rome, Italië die seun van Gregorius, graaf van Tusculum en sy vrou Maria. Voor sy verkiesing was hy 'n leek. Op 17 Mei 1012 volg hy Pous Sergius IV op en regeer tot sy dood op 9 April 1024.  Hy word opgevolg deur sy broer Pous Johannes XIX.
Die naam ‘Benedictus' beteken 'geseënde'.

## Pontifikaat 
**Pous Benedictus VIII** was die kandidaat van die adellike familie wat by die Crescenzi oorgeneem het as heersers van Rome, die Tusculani.  Sy gesag word betwis deur Teenpous Gregorius VI.  Na sy verkiesing gee hy sy titel Graaf van Tusculum, wat hy van sy vader geërf het, aan sy broer Alberic.  Sy ander broer Romanus maak hy hertog van Rome.

Op 14 Februarie 1014 kroon hy Hendrik II en sy vrou Kunigunde tot keiser en keiserin van die Heilige Romeinse Ryk.  Die pous lei die verdrywing van die Sarasene uit Sardinië.  In 1018 of 1022 hou hy 'n sinode in Pavia waar simonie veroordeel word en die selibaat vir priesters bepleit.  Hy steun ook die hervormingsbeweging van Cluny.

In 1020 reis die pous na Duitsland vir oorleg met Hendrik II.  Hy wy die katedraal in Bamberg in tydens die Paasfees.  Hendrik bevestig die donasies van Karel die Grote en Otto I aan die pousdom.  Benedictus oorreed Hendrik om 'n leërmag na Suid-Italië te stuur om sy onderhoriges wat na die Grieke oorgeloop het, weer onder sy bewind te bring.

In 1017 en weer in 1020 laat hy Jode in Rome onthoof en verbrand onder die voorwendsel dat hulle godslastering die oorsaak van 'n orkaan en 'n aardbewing sou wees.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging
Skrotum

Die **skrotum** (sinonieme: teelsak, balsak) is die sak waarin die testikels (teelballe) hang. Dit bestaan uit 'n dun huidlaag met 'n spierlagie daaronder en is deur 'n tussenskot in twee verdeel. Dit kan beskryf word as 'n uitstulping van die abdomen van vel en spier waarin die testikels rus. Die anatomiese ligging daarvan is tussen die penis en die anus. By sekere soogdiere soos die mens, raak die basis van die skrotum bedek met pubiese hare wanneer puberteit aanbreek. Die leek verwar dikwels die skrotum met die testikels. Die skrotum is homoloog aan die labia majora in die vroulike geslag.

## Funksie 
duimnael|links|200px|'n Menslike skrotum.
Dit blyk dat die skrotum ten doel het om die temperatuur van die testikels te verlaag na ongeveer 34,4 grade Celsius; laer as die res van die liggaam se temperatuur van 36,7 grade Celsius. Blootstelling aan die liggaam se hoër temperatuur skyn die spermtelling te verlaag. Om die skrotum se temperatuur konstant te hou, ontspan of trek die kremasterspier (in die abdomen) en die dartos fascia (in die skrotum) saam. Dit beweeg dan die skrotum (en die testikels) verder of nader aan die bekken en abdomen. Kontraksie van die spiervesels van die dartos fascia is onwillekeurig en laat die skrotumvel dikker en plooieriger lyk.

## Siektetoestande van die skrotum 
* Talgsist
* Kontakdermatitis
* Swaminfeksie
* Swelsel weens algemene mediese toestande, insluitende:
** Hartversaking
** Niersiekte
** Lewersiekte

## Verdere illustrasies 

Lêer:Illu penis.jpg|Struktuur van die manlike geslagsdele.
Lêer:Gray1156.png|Vertikale deursnit van die blaas, penis en urienleier.
Lêer:Gray542.png|Die oppervlakkige takke van die interne pudendale aar.
 

## Sien ook 
* Geslagsorgaan
* Kastrering

## Verwysings 
: *Verkort vanaf  Scrotum op die Engelse wikipedia.*
Ellis Beach

**Ellis Beach** is 'n plek geleë in die Verre Noorde van Queensland, Australië.  Dit is langs die Koraalsee.

Die manjifieke vyf kilometer strandstrook van Ellis Beach is slegs sowat dertig minute se ry ten noorde van Cairns aan die Captain Cook Highway en Port Douglas en val binne die Cairns streeksraad se gebied.

duimnael|Jellievisnette by Ellis Beach
Ellis Beach is een van die Tropiese Verre Noorde se pragtigste strande waar die Wêrelderfenis reënwoud strek tot by die Groot Koraalrif en is gewild onder die plaaslike bevolking asook besoekers.  Vakansiehuisvesting (strandfront huisies, karavane en kampeerterreine) is beskikbaar by die Ellis Beach ontspanningsoord

Ellis Beach is ook die tuiste van die Ellis Beach lewensreddersklub wat gereeld kompetisies en geleenthede organiseer.  Vanaf November tot Mei patrolleer die klub ook die nette wat bedoel is om baaiers te beskerm teen gevaarlike jellievisse wat in die tydperk in die waters voorkom (nl. Chironex- en Irukandji-spesies).

Ellis Beach het in die vierde reeks van die Amazing Race voorgekom.

## Verwysings en Bronne
San Marino (stad)

**San Marino stad** (Italiaans: *Città di San Marino*) is die hoofstad van San Marino, maar nie die grootste stad in dié land nie. Meeste besigheid word in Borgo Maggiore gedoen. Dit begrens die San Marino munisipaliteite van Acquaviva, Borgo Maggiore, Fiorentino, en Chiesanuova asook die Italiaanse munisipaliteit van San Leo. Hoewel dit slegs omtrent 4&nbsp;100 inwoners het, verwelkom dit meer as 3 miljoen toeriste per jaar. Die historiese stadskern van San Marino en die Monte Titano is in 2008 deur Unesco as wêrelderfenisgebied verklaar.

## Geskiedenis 
Die stad is deur Sint Marinus en verskeie ander Christenvlugtelinge gestig in die jaar 301 n.C. Sedertdien het die stad 'n hawe geword vir Christenvlugtelinge uit die Romeinse Ryk. Die gevolg is dat die stad die oudste republiek in Europa geword het, aangesien die land aanvanklik slegs uit die enkele stad bestaan het.

Die stad het verskeie geskiedkundige fortifikasies, wat die stad 'n reputasie as 'n ondeurdringbare dorp in die middeleeue gegee het. As gevolg hiervan was daar geen groot aanvalle op die stad geloods nie. Verskeie torings en mure, wat opgerig is om die stad te beskerm, is steeds te siene.

## Vervoer 
San Marino is bekend vir sy klein en kronkelende steenstrate. Sy ligging in die bergagtige terrein van die land plaas dit buite bereik van die land se snelweg. Die meeste van die stad se ouer dele is gesluit vir motors wat dit 'n ideale dorp vir voetgangers maak. Daar is busvervoer wat daagliks tussen Borgo Maggiore en San Marino loop.

## Ekonomie 
Die stad is hoogs afhanklik van toerisme, die verkoop van posseëls en landbou, hoewel laasgenoemde aan die kwyn is. 85% van die toeriste is afkomstig uit Italië. Die stad se lae belasting maak dit 'n gewilde inkopiebestemming met meer as 'n duisend winkels. Die stad se argitektuur, veral die stadsaal (Palazzo Pubblico) en die ikoniese drietorings (wat op verskeie nasionale simbole verskyn), asook die uitsig oor die hele land maak van die stad 'n "moet sien" vir toeriste in die noorde van Italië.

## Eksterne skakels 
*   Amptelike Unesco-bladsy
Radiohead

__NOTOC__

**Radiohead** (Afrikaans: *Radiokop*) is 'n Engelse musiekgroep van Oxfordshire. Die groep bestaan uit Thom Yorke (voorsang, ritmiese kitaar, klavier, elektroniese), Jonny Greenwood (hoofkitaar, ander instrumente), Ed O'Brien (kitaar, agtergrondsang), Colin Greenwood (baskitaar, sintetiseerders) en Phil Selway (tromme, perkussie). Radiohead het altesame agt albums vrygestel en 23&nbsp;miljoen kopieë verkoop.

Radiohead het hul eerste enkelsnit, "Creep", in 1992 vrygestel en hul debuutalbum, *Pablo Honey*, in 1993. "Creep" was aanvanklik onsuksesvol, maar het 'n jaar ná die eerste vrystelling 'n treffer geword toe dit heruitgereik is. Radiohead se gewildheid in die Verenigde Koninkryk het toegeneem na die vrystelling van hul tweede album, *The Bends*, in 1995. Die groep se tekstuurryke kitaaratmosfere en Yorke se falsetto-sang is goed deur kritici en aanhangers ontvang. Met die vrystelling van *OK Computer* in 1997, het Radiohead wêreldwyd nog meer bekend geraak. *OK Computer* is al as 'n kenmerkende album van die 1990's geklassifiseer weens die uitgebreide klank en temas van vervreemding van die moderne wêreld.

Die vrystelling van *Kid A* in 2000 en *Amnesiac* in 2001 het Radiohead tot die piek van hul gewildheid gedryf. Die albums is egter met gemengde kritiek ontvang. Hierdie periode het 'n verandering in Radiohead se styl meegebring, met die inbring van avant-garde elektroniese musiek, Krautrock en jazz in hul werke. Radiohead se sesde album, *Hail to the Thief*, wat in 2003 uitgereik is, het verskillende ou style van die groep vervoeg. Hierdie style sluit in kitaargedrewe rock, elektroniese, en kontemporêre lirieke. Met die uitreiking van hul sewende album, *In Rainbows*, in 2007, het Radiohead hul platemaatskappy in die pad gesteek en die album self deur hul webwerf versprei. Aflaaiers kon hul eie prys kies wat hulle wou betaal, en kon dit selfs gratis aflaai as hulle so sou verkies.

## Diskografie 
* Pablo Honey (1993)
* The Bends (1995)
* OK Computer (1997)
* Kid A (2000)
* Amnesiac (2001)
* Hail to the Thief (2003)
* In Rainbows (2007)
* The King of Limbs (2011)
* A Moon Shaped Pool (2016)

## Bronne 
* Hierdie teks is 'n gedeeltelike vertaling vanuit hierdie Wikipedia-artikel. 
* Randall, Mac. *Exit Music: The Radiohead Story*. 2000. 
* Clarke, Martin. *Radiohead: Hysterical and Useless*. 2000. 

## Verdere leesstof 
* Doheny, James. *Radiohead: Back to Save the Universe*. 2002. 
* Footman, Tim. *Welcome to the Machine: OK Computer and the Death of the Classic Album*. 2007. 
* Griffiths, Dai. ''Radiohead's OK Computer* (33⅓ series). 2004. 
* Johnstone, Nick. *Radiohead: An Illustrated Biography*. 1997. 
* Paytress, Mark. *Radiohead: The Complete Guide to their Music*. 2005. 
* Tate, Joseph (ed). *The Music and Art of Radiohead''. 2005. 

## Verwysings 
## Eksterne skakels 
* Amptelike webwerf
* MySpace-profiel
Watermuishond

Die **watermuishond** (*Atilax paludinosus*) is 'n klein soogdier wat tussen riete en plante langs waterliggame soos riviere en damme woon. Hulle staan ook bekend as die *Kommetjiegatmuishond* of *Kommetjiemuishond*.

## Habitat 
Die watermuishond is oor die hele Afrika versprei en kom veral in gebiede voor wat ryk aan water is. Daar is geen rekord van watermuise wat in bergagtige gebiede woon nie, waar daar 'n tekort aan water en dus ook waterliewende diere is.

## Identifisering 
Watermuishonde is oorwegend donkerbruin en 'n gemiddelde volwassene het 'n lengte van 60&nbsp;cm en 'n massa van 3,3&nbsp;kg. Die nek, liggaam en stert is met 'n dik pels gedek. Die pote is kort en die voorpote is uiters sag en sensitief.

## Gedrag 
Wanneer die diere bedreig of agtervolg word, sal hulle in die water vlug of grom, met opvolgende, blaffende grommery. Watermuishonde kan ook 'n bruin, onwelriekende vloeistof uit hulle anale sakke vrystel wanneer hulle vasgekeer of ontstel is.

Wanneer hulle opgewonde is, uiter watermuishonde 'n hoë-frekwensie gil en 'n oop-mond geblêr. Hulle word min alleen gesien en is baie territoriaal.

## Dieet 
Watermuishonde is omnivore en vreet hoofsaaklik waterliewende organismes, soos vis, paddas, varswaterkrappe, mossels en slakke. Verder sal hulle ook insekte (en hulle larwes), duisendpote, slange en voëls vang. Hulle vreet ook graag voëleiers en verskeie vrugte. 'n Watermuishond sal geduldig hulle pote gebruik om deur modder en water vir kos te soek. Harde voorwerpe soos mossels, krappe en eiers word gewoonlik hard neergegooi om die dop te kraak.

## Voortplanting 
Wanneer 'n watermuishond 255 dae (ongeveer 8,5 maande) oud is, is dit geslagsryp. Watermuishonde paar twee keer per jaar: een keer tydens die droë seisoen en keer tydens die reënerige seisoen. Voor geboorte sal die wyfie 'n nes uit droë gras bou in 'n gat in die grond. Indien geen gate beskikbaar is nie, sal sy 'n nes bo-op die grond bou van riete, gras en stokkies. Sy is vir 76 dae dragtig waarna sy telkens aan twee kleintjies geboorte gee. Met geboorte weeg die kleintjies 100&nbsp;g. Hulle word dan vir 36 dae gespeen, waartydens hulle massa tot 550&nbsp;g toeneem. Watermuishonde het 'n moontlike lewensduur van 20,8 jaar.

## Watermuishonde as troeteldiere 
Watermuishonde word baie mak wanneer hulle gevang word terwyl hulle nog klein is. Hulle is skoon diere wat maklik is om aan te hou.

## Sien ook 
* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes

## Verwysings 
## Bronnelys 
* Mustelid Specialist Group (1996). *Atilax paludinosus*. *2006 IUCN Red List of Threatened Species*. IUCN 2006. Verkry op 12 Junie 2008.
* *Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
* Longevity, ageing and life history of *Atilax paludinosus*, by die webwerf van genomics.senescence.info.
* Nocon, W. 1999. "Atilax paludinosus" (On-line), Animal Diversity Web. Verkry op 12 Junie 2008 by "Atilax paludinosus".
Dwergmuishond

Die **dwergmuishond** (*Helogale parvula*) is 'n klein, donker soogdier wat van Ethiopië tot Angola en suidwaarts tot in die oostelike streke van Suider-Afrika aangetref word.

## Identifisering 
duimnael|links|Dwergmuishond in Korkeasaari-dieretuin
'n Gemiddelde volwasse dwergmuishond bereik 'n lengte van 40&nbsp;cm: die liggaam en kop het saam 'n lengte van tussen 18 en 260&nbsp;cm, met 'n stert wat tussen 12 en 20&nbsp;cm lank is. Dwergmuishonde is donker diertjies en hulle pelse wissel van 'n gespikkelde bruin tot grys kleur. Die onderbene en stert is oor die algemeen bietjie donkerder as die liggaam, terwyl die maag weer bietjie ligter is.

## Habitat 
Die dwergmuishond woon hoofsaaklik in tonnels en gate in termietneste of boomstompe in grasvelde, beboste gebiede en bergagtige struikvelde. Hulle word van seevlak tot hoogtes van 1800&nbsp;m bo seespieël aangetref.

## Dieet 
Die dwergmuishond se dieet bestaan oor die algemeen uit insekte, reptiele en ander klein soogdiertjies.

## Gedrag 
links|border|200px
Dwergmuishonde word gewoonlik in groepe aangetref, met 'n dominante wyfie en haar nageslag. Die wyfie se maat het tweede rang in die groep en hulle is die enigste paartjie in die groep wat sal paar. Die ander volwasse dwergmuishonde maak die kleintjies skoon, dra, voer en versorg hulle. Dit is nie ongewoon dat 'n ander wyfie (buiten die dominante wyfie) soms die kleintjies sal soog nie. Kleintjies sal van 'n ouderdom van 6 maande af saam met die groep begin kos soek. Die groep breek op wanneer die dominante wyfie vrek. Elke groep het 'n tuisgebied van ongeveer twee hektaar - die denkbeeldige bakens van die gebied skuif namate prooi minder of meer volop is in ander areas.

## Voortplanting 
Die wyfie is vir 49-56 dae dragtig en sal in die reënerige seisoen (November tot Mei) geboorte skenk aan ongeveer vier kleintjies. Sy kan tot drie keer per jaar dragtig wees. Die kleintjies word vir 45 dae gespeen en kos word ook in hierdie tyd vir hulle aangedra. Geslagsrypheid word met drie jaar bereik.

## Sien ook 
*Lys van Suider-Afrikaanse soogdiere
*Lys van Suider-Afrikaanse soogdiere volgens wetenskaplike name
*Suider-Afrikaanse soogdiere en hul ordes

## Verwysings 
## Bronnelys 
* Mustelid Specialist Group (1996). *Helogale parvula*. *2006 IUCN Red List of Threatened Species*. IUCN 2006. Verkry op 12 Junie 2008.
**Soogdiere van die Krugerwildtuin en ander Nasionale Parke* (1979). Saamgestel deur Die Nasionale Parkeraad. 'n Publikasie van die Raad van Kuratore vir Nasionale Parke van die Republiek van Suid-Afrika. .
*Sorin, A. 1999. "Helogale parvula", Animal Diversity Web.
Kaki King

**Kaki King** is gebore op 24 Augustus 1979 as **Katherine Elizabeth King** en is 'n Amerikaanse kitaarspeelster, sangeres en liriekeskryfster, afkomstig uit Atlanta, Georgia.

## Styl 
King se styl sluit in om teen die kitaar met haar hande te slaan en ander slapbastegnieke. Sy gebruik die kitaar vir perkussiewe ritmes, asook vir klanklae en herhaling, wat 'n perkussiewe en ingewikkelde klank meebring. Haar speelstyl lyk op dit van Michael Hedges en Preston Reed. Sy noem ook laasgenoemde uitdruklik as 'n hoofinvloed van haar musiek. Alhoewel sy haar styl en van deel met die kitaarspeler Justin King, is die twee nie aan mekaar verwant nie.

## Vroeë lewe 
As kind het haar vader haar aangemoedig om by musiek te maak, en alhoewel sy op 'n vroeë ouderdom aan kitaar blootgestel is, was haar eerste ernstige instrument die tromme. King het in hoërskoolmusiekgroepe gespeel saam met haar klasmaat Morgan Jahnig, baskitaarspeler van Old Crow Medicine Show. By matrikulasie vanuit The Westminster Schools in Atlanta het die twee vriendinne hul weg na New York University gemaak. Terwyl sy daar was het King weer kitaar begin bespeel, ná jare se afskeep daarvan. Sy het 'n paar konserte uitgevoer en het ook in die New Yorkse moltreinstasies informeel gespeel.

## Diskografie 
* *Everybody Loves You* (2003)
* *Legs to Make Us Longer* (2004)
* *...Until We Felt Red* (2006)
* *Day Sleeper* (Australiese toer-EP) (2007)
* *Dreaming of Revenge* (2008)
* *Black Pear Tree (2008)* (met The Mountain Goats)
* *Mexican Teenagers EP* (2009)

## Bronne 
* Hierdie teks is hoofsaaklik 'n vertaling vanuit hierdie Wikipedia-artikel .

## Verwysings
Ursus

**Ursus** is 'n genus in die familie van bere (*Ursidae*). Hierdie genus omvat die bruinbere, ysbere en swartbere wat oor Eurasië en Noord-Amerika versprei is. Die naam is van die Latynse woord *ursus* afgelei, wat *beer* beteken.

## Spesies en subspesies 
* Amerikaanse swartbeer, *Ursus americanus*
** *U. a. altifrontalis*
** *U. a. amblyceps*
** *U. a. americanus*
** *U. a. californiensis*
** *U. a. carlottae*
** *U. a. cinnamomum*
** *U. a. emmonsii*
** *U. a. eremicus*
** *U. a. floridanus*
** *U. a. hamiltoni*
** *U. a. kermodei*
** *U. a. luteolus*
** *U. a. machetes*
** *U. a. perniger*
** *U. a. pugnax*
** *U. a. vancouveri*

* Bruinbeer, *Ursus arctos*
** *U. a. arctos*
** *U. a. alascensis*
** Oos-Siberiese bruinbeer, *U. a. collaris*
** Kamtsjatka-bruinbeer, *U. a. beringianus*
** †*U. a. crowtheri*
** †*U. a. dalli*
** *U. a. gobiensis*
** *U. a. horribilis*
** *U. a. isabellinus*
** *U. a. lasiotus*
** Grysbeer, *U. a. middendorffi*
** *U. a. nelsoni*
** *U. a. piscator*
** *U. a. pruinosus*
** *U. a. sitkensis*
** *U. a. syriacus*

* Ysbeer, *Ursus maritimus* (vroeër *Thalarctos maritimus*)
** *U. m. maritimus*
** *U. m. marinus*
** † *Ursus maritimus tyrannus*

* Asiatiese swartbeer, *Ursus thibetanus*
** *U. t. formosanus*
** *U. t. gedrosianus*
** *U. t. japonica*
** *U. t. laniger*
** *U. t. mupinensis*
** *U. t. thibetanus*
** *U. t. ussuricus*

## Verwysings 
## Eksterne skakels 
* 
*
Heimwee

**Heimwee** is 'n Duitse leenwoord (*Heimweh*), waarmee 'n verlange of weemoed uitgedruk word na die geborgenheid en sekerheid van die bekende. Heimwee word veral ervaar wanneer mens op 'n onbekende plek is, byvoorbeeld met vakansie is na 'n aanvanklik ongewone bestemming.

Heimwee is 'n onderwerp wat heelwat in die letterkunde gebruik word: onder andere Daniel Defoe se *Robinson Crusoe* vertel hieroor.

Duits bevat ook 'n woord wat die teenoorgestelde beteken: *Fernweh*, wat die verlange na onbekende situasies beskryf. Hierdie woord is egter nie in Afrikaans opgeneem nie.

## Bronne 
*Hierdie teks is hoofsaaklik 'n vertaling van hierdie Wikipedia-artikel .
*Simon Bunke: Heimweh. In: Bettina von Jagow / Florian Steger (Hrsg.): *Literatur und Medizin im europäischen Kontext. Ein Lexikon*. Göttingen: Vandenhoeck & Ruprecht 2005. Sp. 380–384.
*Willy Puchner, *Illustriertes Fernweh. Vom Reisen und nach Hause kommen*, Frederking & Thaler, 2006, 
*Diplomarbeit: Zur Psychologie des Heimwehs
*Schminck-Gustavus, Christoph: *Das Heimweh des Walerjan Wróbel. Ein Sondergerichtsverfahren 1941/42*. Bonn: Dietz 1986.
Handelsmerk

'n **Handelsmerk** (Engels: *Trademark*) is 'n versameling beelde en idees wat 'n ekonomiese produsent verteenwoordig; meer spesifiek verwys dit na die tasbare simbole soos die naam, kenteken, leuse en ontwerpskema.  Handelsmerkerkenning en ander reaksies word ontlok deur die versameling ervaringe wat gebruikers met die spesifieke produk of diens ondervind, hetsy direk deur die gebruik van sodanige produk of indirek deur die invloed van advertensies, ontwerp en kommentaar in die media.  'n Handelsmerk is 'n simboliese beliggaming van al die inligting wat verband hou met 'n maatskappy, produk of diens.  'n Handelsmerk dien om assosiasies en verwagtinge te skep rondom die produkte van 'n produsent.  'n Handelsmerk sluit dikwels 'n eksplisiete kenteken, lettertipe, kleurskemas, simbole, klanke wat ontwikkel word om 'n implisiete waarde, idee of selfs persoonlikheid te verteenwoordig.

Die instandhouding en ontwikkeling van handelsmerke het 'n toenemende belangrike komponent van die moderne kultuur en ekonomie geword.

* Geregisteerde handelsmerk simbool = ® (html kode = "&amp;reg;")
* Handelsmerk simbool = ™ (html kode = "&amp;trade;")

## Verwysings en Bronne 
## Bibliografie 
* Birkin, Michael (1994). "Assessing Brand Value," in *Brand Power*. 
* Gregory, James (2003). *Best of Branding*. 
* Klein, Naomi (2000) *No logo*, Canada: Random House, 
* Fan, Y. (2002) “The National Image of Global Brands”, Journal of Brand Management, 9:3, 180-192, available at http://bura.brunel.ac.uk/handle/2438/1289
* Kotler, Philip en Pfoertsch, Waldemar (2006). *B2B Brand Management*, .
* Miller & Muir (2004). *The Business of Brands*, .
* Olins, Wally (2003). *On Brand*, London: Thames and Hudson, .
* Schmidt, Klaus en Chris Ludlow (2002). *Inclusive Branding: The Why and How of a Holistic approach to Brands*. Basingstoke: Palgrave Macmillan, 
* Wernick, Andrew (1991). *Promotional Culture: Advertising, Ideology and Symbolic Expression* (Theory, Culture & Society S.), London: Sage Publications, 

## Eksterne skakels 
* How to Understand Branding
* The FAQ of a specialist in European trade mark law.
* Brands and Branding Basics
Pous Johannes XIX

**Johannes XIX**  was die 144ste pous van die Rooms-Katolieke Kerk en die tweede Tusculum pous.

## Biografie 
**Pous Johannes XIX** is gebore as **Romanus van Tusculum** in Rome, Italië die seun van graaf Gregorius van Tusculum en sy vrou Maria.  Voor sy verkiesing was Johannes 'n konsul en 'n senator.  Op 19 April  1024 volg hy sy broer Pous Benedictus VIII op en regeer tot sy dood op 20 Oktober 1032.  Hy word opgevolg deur sy neef Pous Benedictus IX.
Die naam ‘Johannes’ beteken 'God is genadig'.

## Pontifikaat 
**Pous Johannes XIX** was 'n leek toe hy verkies is.  Hy is vinnig tot biskop gewy sodat hy pous kon word.  Johannes is omgekoop om die patriarg van Konstantinopel die titel van ekumeniese biskop te gee.  Dit het egter soveel negatiewe reaksie uitgelok dat hy dit amper dadelik weer teruggetrek het.

Keiser Hendrik II sterf in 1024 en die pous gee sy steun aan Koenraad II en kroon hom en sy vrou Gisela tot keiser in die Sint Pieterskerk op 26 Maart 1027.  In 1025 seën hy die kroning van die Poolse koning Boleslav Chrobry.  Op 6 April 1027 hou Johannes 'n sinode in die Lateraanse paleis en steun die patriarg van Aquileia teen die biskop van Grado.  In 1029 het die pous sy beslissing herroep en die biskop van Grado in al sy funksies herstel. In 1025 gee die pous aan Bisantius, aartsbiskop van Bari die reg om twaalf onderbiskoppe te wy.

Pous Johannes XIX was die eerste pous wat 'n aflaat verkoop het, iets wat later een van die redes vir die reformasie geword het.

Die volgende pous met die naam Johannes is Pous Johannes XXI.  Pous Johannes XX het nooit bestaan nie.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Potbrood

duimnael|300px|Potbrood in 'n platpotjie
**Potbrood** is 'n soort gisbrood wat deel uitmaak van die tradisionele Afrikaner-kookkuns. Dit word op die kole gaargemaak in 'n ysterpot, die sogenaamde platpotjie.

## Sien ook 
* Potjiekos
Ladismith

: *Vir die dorp in die provinsie KwaZulu-Natal, sien Ladysmith.*

duimnael|links|250px|Berge naby Ladismith
duimnael|links|250px|Die grootste laventelplaas in Suid-Afrika is naby Ladismith geleë
links|duimnael|270px|Die Evangelies-Lutherse kerk.
[duimnael|links|270px|Ladismith se ou [NG gemeente Ladismith|NG kerk, ontwerp deur Carl Otto Hager, staan nog, hoewel dit sedert 1942 nie meer die gemeente se kerkgebou is nie. Hans Fransen beskryf dit in *Old Towns and Villages of the Cape* as "Kaapse Gotiek op sy feestigste".]]

**Ladismith** is 'n dorp in die Kannaland munisipaliteit van die Tuinroetedistrik (provinsie Wes-Kaap, Suid-Afrika). Die dorp is sowat 300&nbsp;km oos van Kaapstad aan die Roete 62 tussen Barrydale en Calitzdorp geleë. Ander belangrike dorpe in die omgewing is Laingsburg (85&nbsp;km van Ladismith af) en Oudtshoorn (100&nbsp;km). Die dorpsnaam word met 'n "i" gespel om verwarring met Ladysmith in KwaZulu-Natal te voorkom.

## Geskiedenis 
Ladismith is in 1852 gestig en vernoem na Lady Juana Maria Smith (1798–1872), die eggenote van die destydse goewerneur van die Kaapprovinsie, sir Harry Smith.

## Wapen 
Ladismith het in 1862 'n munisipaliteit geword. Die raad het in 1970 'n wapen by die Buro vir Heraldiek geregistreer : ''In goud, 'n blou berg met gesplete top belaai met 'n aansiende olifantskop van natuurlike kleur''. Die helmteken is 'n eland met 'n heraldiese fontein tussen sy voorpote, uitkomend uit 'n rooi muurkroon; die wapenspreuk is "Deus saxum meum est".

## Besienswaardighede 
Besienswaardighede sluit die plaaslike kerkgeboue van die Pinksterbeweging en Lutherane en die geboortehuis van die bekende Afrikaanse digter C.J. Langenhoven in.

Die Anysberg Natuurreservaat is sowat 70&nbsp;km noordwes van Ladismith geleë.

## Ekonomie 
Die plaaslike landboubedryf het sy eerste ekonomiese opswaai tydens die 19de eeuse volstruisveertydperk beleef. Vandag staan die gebied as die belangrikste produsent van appelkose in die Suidelike Halfrond bekend. Daarnaas dra ook skaapteelt, melkboerdery, pruime, nektariene en perskes by tot die ekonomiese welvaart van die gebied. Danksy die vrugbare landbougrond in die valleie en besproeiing verskil die gebied van Ladismith duidelik van sy barre omgewing.

## Toerisme 
Ladismith is 'n vertrekpunt vir toere na die Swartberge en rondritte na die ou sendingstasies Zoar en Amaliënstein, wat deur die Berlynse Sendinggenootskap gestig en na die Duitse weldoeneres Amalie von Stein vernoem is, die indrukwekkende Seweweekspoort en die verruklike Hoekovallei. Die natuurskoon van die streek het 'n aantal kunstenaars gelok wat hier hul ateljees geopen het.

## Kookkuns 
Die plaaslike restourante bied outentieke plattelandse kos aan.

## Bekende boorlinge 
* Maria Kloppers, stigter van die Kinderhawe in Observatory, Johannesburg.
* Hannes la Grange, eerste Suid-Afrikaner wat die Suidpool bereik.
* Abraham H. de Vries, skrywer.
* Morkel van Tonder, Afrikaanse radio-omroeper.

## Sien ook 
* Lys van dorpe in Suid-Afrika
* NG gemeente Ladismith

## Verwysings
Virale bemarking

**Virale bemarking** en **virale advertensie** verwys na bemarkingstegnieke wat voorafbestaande sosiale netwerke gebruik om die handelsmerkerkenning te verhoog of om ander bemarkingsdoelwitte (soos produkverkope) te verwesenlik deur selfverspreidende prosesse te gebruik, soortgelyk aan die verspreiding van virusse en rekenaarvirusse. Dit kan bestaan uit mondelingse oorvertellinge, of aangevuur word deur die netwerkvermoëns van die internet. Virale bemarking is 'n bemarkingsverskynsel waar mense aangemoedig word om 'n bemarkingsboodskap vrywilliglik aan te stuur. Virale promosies kan die vorm aanneem van videoknipsels, interaktiewe speletjies, elektroniese boeke, handelsmerksagteware, beelde of selfs teksboodskappe.  Die basiese vorm van virale bemarking is nie oneindig volhoubaar nie.

Daar word beweer dat 'n tevrede kliënt gemiddeld drie mense van 'n produk of diens vertel waarvan hy/sy hou en elf mense van 'n produk of diens vertel waarvan hy/sy nie hou nie. Virale bemarking steun sterk op die natuurlike gedrag van mense.

Die doel van bemarkers wat belangstel in die skep van virale bemarkingsprogramme is om indiwidue te identifiseer met hoë sosiale netwerkpotensiaal en skep dan virale boodskappe wat byval vind by hierdie segment van die bevolking waar dit 'n hoë waarskynlikheid het om aangestuur te word.

## Verwysings
Vernon Koekemoer

duimnael|Oorspronklike foto geneem in 2008 wat gebruik is in die meem.
**Vernon Koekemoer** (gebore **Jacob Christiaan (Cassie) Booyse**; 9 September 1956 - 14 Augustus 2024) het in 2008 oornag internetroem verwerf toe iemand hom by 'n musiekfees afgeneem het, hom Vernon Koekemoer gedoop het en die foto daarna 'n meem op die internet geword het. Hy was aanvanklik 'n liggaamsbouer en met sy unieke sin vir mode sowel as 'n mopkophaarstyl, het hy baie aandag getrek. Duisende mense het die beroemde foto in ander foto’s ingelas en op die internet geplaas. Hy het so bekend geword dat hy in advertensies verskyn het, waaronder een vir Nando's saam met die Amerikaanse akteur Chuck Norris. Toe hy in 2008 bekend geword het, was hy 'n tegniese skrywer wat vir die Suid-Afrikaanse Weermag gewerk het. Booyse is op 14 Augustus 2024 oorlede na hy lank aan swak gesondheid gely het na onsuksesvolle heupvervangings.

## Kontroversie 
Sy bekendheid is ook beskryf as 'n tekenende voorbeeld van virale bemarking en die impak van die internet op die moderne kultuur. Volgens Booyse het dit alles begin toe hy by 'n bemarkingspartytjie vir 'n produk opgedaag het en 'n vrou hom genader het en 'n foto geneem het van hom met sy bekende vreemde drag en haarstyl.

Bryan Theunissen en Damian Armstrong beweer hulle is verantwoordelik vir die Vernon Koekemoer verskynsel. Koerante uit die Independent groep het blykbaar berig dat Theunissen, wat in die advertensie- en bemarkingswese werksaam is, Booyse herdoop het en sy foto as 'n eksperiment op die internet geplaas het. Armstrong is na berig word die persoon verantwoordelik vir die Facebookgroep *Make Vernon Koekemoer famous*. Presies hoe die menere met die dame wat deur Booyse genoem word verbind word, is onduidelik. Van die maatskappye wat Booyse vir hul bemarking gebruik het, ontken hul betrokkenheid by sy skielike bekendheid, maar daar bestaan vermoedens dat daar dalk wel 'n advertensie-agentskap agter die verskynsel skuil. Ander beweer egter dat na die omstrede virale bemarkingstruuk vir die vierde idols seisoen, bekende groot maatskappye waarskynlik nie weer by so iets betrokke sal raak nie.

## Verwysings 
## Bronne 
* Nog 'n blog met voorbeelde van hoe Booyse se beeld gemanipuleer word.
Daintree Nasionale Park

Die **Daintree Nasionale Park** is in die verre noorde van Queensland, Australië geleë, sowat 1502 km noordwes van Brisbane en 100 km noordwes van Cairns.  Die park is in 1987 gestig toe dit ook genomineer is as 'n Wêrelderfenisgebied.  Die park bestaan uit twee dele met 'n gevestigde landbougebied daartussen wat die dorp van Mossman en Daintree insluit.

Die grootste deel van die nasionale park word deur reënwoude bedek.  Die reënwoud bestaan reeds 110 miljoen jaar lank en is moontlik die oudste bestaande reënwoud in die wêreld.  Die gewilde Mossman Gorge is aan die suidekant van die park geleë.  Cape Tribulation is ook in die park geleë.  Die park is ook die tuiste van die *bouncing stones* Aborigine terrein.

## Eksterne skakels 
* nasionale park
* Daintree Cape Tribulation Toerismewerf
Cape Tribulation

duimnael|regs|300px| Uitsig vanaf Cape Tribulation op die strand

**Cape Tribulation** is 'n landpunt (kaap) in noordelike Queensland, Australië, noord van Cairns. Dit is geleë binne die Daintree Nasionale Park en die "Wet Trope" Wêrelderfenisgebied.  Die gebied bevat 'n klein aantal toerisme- en rugsakreisigeroorde. 'n Teerpad verleen toegang vanaf die suide via die Daintree-rivier veerboot. Noord vanaf die Cape Tribulation Strandhuis is 'n grondpad vir vierwielaangedrewe voertuie, bekend as Bloomfield Track; dit loop verder na die Bloomfieldrivier, Wujal-Wujal, Bloomfieldvalle en Cooktown en is dikwels tydens die nat seisoen (Feb-Apr) gesluit.

Die tradisionele inwoners van die gebied is die Kuku Yalanji-stam. Die kaap is benoem deur die Britse ontdekkingsreisiger James Cook op 10 Junie 1770 nadat sy skip op 'n rif daarnaby op die rotse gestrand het. "Tribulation" beteken beproewing.

In 2006 was die aangetekende reënval meer as 6.5 meter en die meeste mense verkies om die gebied in die droë seisoen tussen Julie en November te besoek. Tydens die nat seisoen is giftige jellievisse volop in die seewater en swem besoekers in die baie rivierstrome wat nie krokodille bevat nie. Daar is vier hoofoorde waar mense kan vertoef. Die dorp het ook twee klein supermarkte, twee kitsbanke, 'n kitskoswinkel en vyf restourante.

Die Groot Koraalrif is sowat 19 km reg oos van hier en daar is twee huurbote wat vanaf die strand soontoe vertrek. Tipiese aktiwiteite wat beskikbaar is, is onder andere begeleide nagwandelinge, vierwieltoere, perdry, kanovaart en krokodilbesigtigingstoere.

## Verwysings 
## Bronnelys 
*Queensland Parks and Wildlife Service se Webwerf - Cape tribulation - Daintree National Park. 
*Queensland Parks and Wildlife Service se webwerf - natuur, kultuur en geskiedenis

## Eksterne skakels 
*Queensland Parks and Wildlife Service se webwerf. - Cape Tribulation afdeling
Congo

duimnael|'n Skildery deur Congo.
**Congo** (1954- 1964) was 'n sjimpansee wat geleer het om te kan verf op papier en skilderdoek, onder beskerming van die dierkundige, etoloog, en surrealistiese skilder Desmond Morris. Hy het die meeste van sy werk gelewer in die laat 1950's. Sy styl is beskryf as abstrakte impressionisme.

Drie van Congo se skilderye is by 'n veiling te Bonhams ingesluit tesame met werke deur Renoir en Andy Warhol - Congo se werk het verkoop teen 'n hoër as verwagte prys, terwyl die werk van Renior en Warhol geen aanbiedinge gekry het nie. Die Amerikaanse versamelaar Howard Hong het al drie stukke van Congo se werk gekoop teen $26,352 (VS dollar)(prys soos in 2005).

In sy leeftyd het Congo ongeveer 400 sketse en skilderye geskep, meestal tussen die ouderdom twee tot vier jaar. Hy sterf in 1964 as gevolg van die komplikasies van tering.

Sy kunswerk het reaksies ontlok wat gewissel het tussen minagting tot skeptisisme onder die destydse resensente. Ten minste een ander kunstenaar het skynbaar onder sy ondersteuners getel: Pablo Picasso het na bewering 'n Congo-skildery op sy ateljeemuur gehad nadat hy dit as geskenk ontvang het.

## Verwysings 
## Bron 
Onder meer vertaal vanaf Congo (chimpanzee).
Pous Benedictus IX

**Benedictus IX**  was die 145ste, 147ste sowel as die 150ste pous van die Rooms-Katolieke Kerk en die derde Tusculum pous. Hy was drie keer pous (die enigste persoon wat dit vermag het) en hy was ook die enigste persoon wat die pous-amp verkoop het.

## Biografie 
**Pous Benedictus IX** is gebore as **Theophylactus III van Tusculum** ongeveer in 1012 in Italië die seun van Alberic III van Tusculum en sy vrou Ermilina. Hy was die neef van Pous Benedictus VIII en Pous Johannes XIX. Op 21 Oktober  1032 volg hy Pous Johannes XIX toe hy 12 jaar of 18 jaar oud was. Sy vader het die amp vir hom gekoop.  Keiser Koenraad II het hom as die wettige pous erken. Die naam ‘Benedictus' beteken 'geseënde'.

## Pontifikaat 
Die lewenswandel van **Pous Benedictus VI** was nie besonder stigtelik nie. In September 1044 word hy deur die volk van Rome verdryf en in Januarie 1045 word Johannes van Sabina as Pous Silvester III verkies. Op 10 Maart 1045 is Benedictus terug in Rome as pous. Hy kon egter nie die orde in Rome herstel nie en verkoop toe die pous-amp op 1 Mei 1045 vir 1&nbsp;000 tot 2&nbsp;000 pond silwer aan sy peetvader Pous Gregorius VI.

In 1045 is daar dus drie pouse in Italië. Onder die inwerking van die hervormingsbeweging van Cluny, besluit keiser Hendik III skoon skip te maak. Onder sy leiding word 'n sinode in Sutri gehou op 20 Desember 1046 waar beide Pous Silvester III en Pous Gregorius VI afgeset word. Op die vervolgsitting van die sinode in Rome op 23 en 24 Desember word Pous Benedictus IX ook afgeset.  Die sinode gee ook aan Hendrik die reg om kandidaatpouse te nomineer.  Hy nomineer Pous Clemens II wat dan ook verkies word.  Een dag later kroon die nuwe pous Hendrik en sy vrou Agnes van Poitou as keiser en keiserin van die Heilige Romeinse Ryk.

Na die dood van Clemens II op 9 Oktober 1047 het Benedictus met die hulp van markgraaf Bonifatius van Tusculum Rome binne getrek op 8 November 1047 en homself die regmatige pous verklaar. Die benoeming van Poppo van Brixen tot pous (Damasus II) deur keiser Hendrik het eers nie veel gevolg gehad nie, omdat Poppo nie Rome kon binne te trek nie. Om die dreiging van 'n keiserlike veldtog teen Tusculum af te weer, moes Bonifatius uiteindelik tog Poppo van Brixen naar Rome bring. Op 16 Julie 1048 het Pous Damasus II Rome binne gegaan en was Benedictus sy amp vir die derde keer kwyt.

Dit is onduidelik waarom hy in 1048 besluit om van die pous-amp af te sien. Daar word gespekuleer dat hy daartoe omgekoop is. of dat hy weens skaamte oor sy losbandige lewe homself in 'n klooster in Grottaferrata terug getrek het.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. 
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Zagreb

**Zagreb** (Kroaties: ['zaːgrɛb], ; Duits soms ook **Agram**, veral in Oostenryk) is die hoofstad en grootste stad van Kroasië. Die stad in die gebied Hrvatsko Prigorje in die suidweste van die Pannoniese Laagvlakte het langs die oewers van die Savarivier uitgebrei en aan die voet van die Medvednica-gebergte uitgebrei. Zagreb is die setel van 'n Rooms-Katolieke aartsbiskop.

[duimnael|links|Die [Savarivier in Zagreb]]
Die etimologie van die stadsnaam is onduidelik. Dit is moontlik afgelei van *zagrabiti* ("water skep"), terwyl ander bronne die Kroatiese term *za grebom* ("agter die berg") as sy oorsprong gee. Zagreb het in elk geval uit twee nabygeleë Middeleeuse nedersettings ontstaan wat op twee heuwels geleë was. Volgens historiese dokumente is die plaaslike bisdom reeds in 1094 gestig.

Die huidige Zagreb weerspieël met sy klassisistiese en Jugendstil- of Art Nouveau-boukuns in die stadsentrum nog steeds die gees van die voormalige Oostenryks-Hongaarse monargie. Ook die meeste kulturele en historiese besienswaardighede soos die Nieu-Gotiese katedraal Maria Hemelvaart uit die 11de eeu is in die binnestad saamgetrek.

## Eksterne skakels 
*  
*  Amptelike webwerf
*  
*  Meiring, Jean: *Onontdekte Zagreb boei*. In: Die Burger, *Wegkomkans*, 9 Maart 2002
Podgorica

**Podgorica** (Montenegrynse Cyrillies: Подгорица, [pǒdɡorit͡sa], letterlik: "onder die klein heuwel") is die hoofstad en grootste stad van Montenegro met 'n bevolking van 187&nbsp;085 in 2011, wat gelykstaan aan sowat tien persent van die totale Montenegrynse bevolking. Tydens die Sosialistiese Federale Republiek van Joego-Slawië tussen 1946 en 1992 is dié stad **Titograd** genoem, na dié land se eerste president Josip Broz Tito. Podgorica dien sedert Montenegro se onafhanklikheid van Serwië en Montenegro in 2006 as hoofstad van dié land, terwyl Cetinje in die grondwet as ou koninklike hoofstad (*Prijestonica* / Приjестоница) erken word.

## Demografie 
### Demografiese ontwikkeling 
## Verwysings 
## Eksterne skakels 
*  
*  Amptelike webwerf
*